Augučiai

Augučiai – kaimas Šiaulių rajono savivaldybės centrinėje dalyje, 18 km į šiaurės vakarus nuo Šiaulių, Gulbino miško linkyje.

 Istorija 

Buvęs palivarkas. Kaimo centrinėje dalyje, 0,13 km į pietvakarius nuo Augučių antrųjų senųjų kapinių, 30 m į pietryčius nuo kelio Lukošaičiai (Šiauliai)–Zastarčiai yra Augučių pirmosios senosios kapinės (kultūros paminklo MC kodas 4548); kelių Lukošaičiai–Zastarčiai ir į Jaunelius kryžkelėje yra Augučių antrosios senosios kapinės (kultūros paminklo MC kodas 4549).

Lietuvos Didžiosios kunigaikštijos laikais Augučių palivarko žemės priklausė Šiaulių ekonomijai. Nuo 1791 m. palivarkas priklausė Šiaulių valsčiui, nuo 1863 m. – Gruzdžių valsčiaus Verbūnų seniūnijai, nuo 1918 m. – Šiaulių apskrities Šiupylių valsčiui, nuo 1950 m. – Šiaulių rajono Gruzdžių apylinkės kaimas.Vidmantas Daugirdas. Gruzdžių valsčiaus ir jo gyventojų raida. Lietuvos valsčiai. Gruzdžiai, p. 7, 15 iš Lietuvos lokaliniai tyrimai. www.llt.lt 1950–1991 m. kaimas priklausė Gruzdžių apylinkės „Tarybinės žemės“ kolūkiui.Šiaulių rajono gamtos, istorijos ir kultūros paminklų žemėlapis. Lietuvos TSR žemės ūkio ministerija, Respublikinis žemėtvarkos projektavimo institutas, 1982

 Gyventojai 
1923 m. surašymo metu kaime buvo 12 ūkių.

 Šaltiniai 

Kategorija:Šiaulių rajono savivaldybės gyvenvietės